OSNOVNA ŠKOLA LASLOVO

ŠKOLSKA 1, 31214 LASLOVO

KLASA: 011-03/23-03

URBROJ:2158-132-23-02

Laslovo, 28. travnja 2023.

Na temelju članka 118. stavak 2. podstavak 3. Zakona o odgoju i obrazovanju u osnovnoj i srednjoj školi ( NN 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 152/22.), a u svezi članka 11. Pravilnika o mjerilima i načinu korištenja nenamjenskih donacija i vlastitih prihoda proračunskih korisnika Osječko-baranjske županije KLASA: 024-02/23-05/1, URBROJ: 2158-02-23-3 od 28. veljače 2023. godine, Školski odbor OŠ Laslovo, Laslovo na sjednici održanoj 28.04.2023. godine, donio je:

**PRAVILNIK O NAČINU KORIŠTENJA I OSTVARIVANJA NENAMJENSKIH DONACIJA I VLASTITIH PRIHODA**

Članak 1.

Ovim Pravilnikom o načinu korištenja i ostvarivanja nenamjenskih donacija i vlastitih prihoda (u daljnjem tekstu: Pravilnik) uređuje se način korištenja i ostvarivanja nenamjenskih donacija i vlastitih prihoda OŠ Laslovo, Laslovo ( u daljnjem tekstu: Škola)

 Članak 2.

Vlastitim prihodima smatraju se prihodi koje Škola ostvari od obavljanja poslova na tržištu i tržišnim uvjetima, a koji se ne financiraju ni iz jednog nivoa proračuna.

Nenamjenske donacije su prihodi ostvareni od fizičkih ili pravnih osoba izvan nadležnih proračuna, kojima nije utvrđena namjena.

Članak 3.

Škola može ostvariti vlastite prihode od:

- najma školskog stana

- najma školskog prostora (dvorana za tjelesno-zdravstvenu kulturu, učionice, hol)

- prodaje vlastitih proizvoda od učeničkih radova i proizvoda (učenička zadruga)

- sudjelovanja u projektima

- od drugih izvora sukladno zakonu i posebnim propisima

 Članak 4..

Školski prostor iz članka 3., stavka 2. ovog Pravilnika može se iznajmiti zainteresiranim

građanima, udrugama, ustanovama, klubovima i drugim pravnim osobama (u daljnjem tekstu Korisnik) za održavanje sastanaka, predavanja, rekreacije i sl., ako djelatnost koju bi obavljali u školskom prostoru nije u suprotnosti s obrazovnom i odgojnom funkcijom Škole.

S Korisnikom ravnatelj Škole sklapa Ugovor o najmu školskog prostora u kojem se pobliže uređuju uvjeti najma (vrijeme trajanja, termini korištenja, korištenje opreme, cijena najma i sl.)

Cijena najma dvorane za tjelesno-zdravstvenu kulturu je po dogovoru.

Članak 5.

Vlastite prihode i nenamjenske donacije Škola evidentira sukladno propisima kojima se uređuje proračunsko računovodstvo.

Članak 6.

Vlastitim prihodima i prihodima od nenamjenskih donacija Škola raspolaže na način propisan Pravilnikom o mjerilima i načinu korištenja nenamjenskih donacija i vlastitih prihoda proračunskih korisnika Osječko-baranjske županije KLASA: 024-02/23-05/1, URBROJ: 2158-02-23-3 od 28. veljače 2023. godine.

Članak 7.

Ovaj Pravilnik stupa na snagu osmog dana od dana objavljivanja na oglasnoj ploči Škole.

Članak 8.

Stupanjem na snagu ovog Pravilnika prestaje važiti Procedura o stjecanju i načinu korištenja vlastitih prihoda KLASA: 003-04/20-01, URBROJ: 2158-31-20-35 od 24.11. 2020.

 Predsjednica Školskog odbora:

 Barbara Dadić Eđed,prof.